Droogte is 'n natuurlike en kenmerkende verskynsel in die Karoostreek, en kom dikwels voor. Hierdie referaat beskryf 'n objektiewe metode vir ontleding van die droogteprobleem. Die meeste huidige pogings is subjektief en probleme is ondervind met die toepassing daarvan in die praktyk. Daar word gekyk na die probleem van droogte definiëring. Die Palmer droogte-ontledingsmetode is gebruik vir die navorsing en die resultate soos vir die Karoostreek word bespreek en vergelyk met dit van Vrystaat-, Hoëveld-, Transvaal-, Natal en Oos-Kaapstreke. Aandag word ook gegee aan oorbruggingspraktyke vir droogteprobleme in die Karoo.